Henare Peeni: Ngāi Te Rangi and Ngā Pōtiki Claims Settlement Bill — First ReadingText is incorporated into the Bound VolumeHenare Peeni: Ngāi Te Rangi and Ngā Pōtiki Claims Settlement Bill — First Reading[Sitting date: 24 May 2016. Volume:714;Page:11204. Text is incorporated into the Bound Volume.]PEENI HENARE (Labour—Tāmaki Makaurau): Tēnā koe Te Māngai o Te Whare. Tuku mauri ora ki te whei ao ki te ao mārama tīhei wā mauri ora! I a au e tupu tamariki ana ko ngā mātua o te hau kāinga o Te Tai Tokerau whakaakohia mai te mahi o te kai kōrero tuarua hei tautoko ake i ngā kōrero a te kaikōrero tuatahi. Nā runga i taua whakaaro ko ngā mihi hoki ki tōku tuakana ki te mema Pāremata o Te Tai Hauāuru nāna tō tātou huihuinga i te ata nei i whakarite kia anga atu ngā kanohi me ngā wairua ki tō tātou Kaihanga. Māna tātou e tiaki ki roto i ngā nekehanga o te wā nei māna anō hoki koutou e tiaki ki roto i tō koutou nohoanga i roto i tō tātou Whare ka mutu ki tō koutou hokinga atu ki te wā kāinga.Ka tāpae atu ngā mihi me ngā tangi ki ō tātou tini aituā ngā mate o te wā kua wahaina mai e Te Minita e tōku matua a Te Ururoa ki tērā pou o te kōhanga reo tērā tauira o te ao kōhatu ka riro atu ki roto i te kōpū o te whenua kāti e tangi ana tēnei; ka tāpae hoki au i ngā mate ko ōku tuākana ērā kua ngaro atu ki te pō. E Ngāi Te Rangi ngā mihi nui ki a koutou. I te wīkene kua pahura ake nei i tuki waka i aituāngia e ōku tuākana ki roto i a koutou. Koutou rā tēnā e tiaki i a rātou i te rā nei ka ngaro atu ki te hua kōiwi o ngā mātua o ngā tūpuna ki roto o Pangaru Waihau i te rā nei. Kāti te wāhanga ki ngā mate haere haere haere!Kia whakahokia mai ngā rārangi kōrero ki a tātou tēnā tātou katoa! E Ngāi Te Rangi e Ngā Pōtiki e tautoko ana ahau i ngā whakatau ki a koutou i te rā nei. Haere mai rā koutou. Haere mai rā koutou ki te whakakanohi i ngā mātua i ngā tūpuna rātou ngā whānau kei te kāinga e tatari mai ana. Mō te aha te take? Mō ngā rawa kei roto i te pire? Kāhore! Mō ngā kōrero a tēnei Whare? Kāhore! Ēngari kia whakahokia atu ko te mana motuhake i whawhai ō koutou mātua tūpuna tahi me ngā tūpuna o tēnei e kōrero nei e hoki atu ki te kāinga. Tēnā koutou tēnā koutou tēnā koutou katoa.I te mārama kua pahura ake nei i kōrero atu ahau ki ō koutou whanaunga i tae mai ki roto i ngā take kerēme i roto i Te Whare nei. I taua tāima i kōrero ahau mō ngā pānga ō koutou ki a māua ko tōku tuakana nei a Pita mai i te pakanga o Te Ruapekapeka ka whai whakaaro ahau ki ngā pakanga o tōku kāinga hei tāpae atu ki ngā pakanga kua kōrero mai nā e Te Minita ki roto i tō tātou Whare i te rā nei. Ka whakaaro anō hoki ki ngā mātua tūpuna nā rātou i haina i Te Tiriti o Waitangi ahakoa te rangirua ahakoa ēhara i te mea he mataku ēngari he rangirua ki ngā mahi tinihanga ki ngā mahi māminga a Te Karauna i taua tāima. Ahakoa tērā ka hainatia rātou i Te Tiriti o Waitangi ētahi ō rātou me te hiahia kia whiwhi oranga rātou ki roto i ngā tau ka haere ake.Kāti ko ngā mātua tūpuna tērā heke iho mai ki a koutou otirā ki a tātou i tēnei rā; tēnā tātou.Māmā noa iho te kōrero atu mō ngā iwi e kōkiri ana i ngā take nei ka whai whakaaro ahau ki ngā hapū kei roto i a koutou. Kua kōrero mai tōku tuakana a Pita mō te āhuatanga ki a Ngāti Hine ki roto i Te Tai Tokerau. Kāti ka mihi atu ki te mana o ngā hapū kua whakakotahi mai nei kia karangahia tēnei Whare he iwi kē koutou. Nō reira e mihi atu ana au ki a koutou i roto i ngā āhuatanga o te wā nei.E aku rangatira kua kōrero ētahi mō ngā whawhai mō ngā pakanga mō ngā tūkino a Te Karauna i a Ngāi Te Rangi rātou ko Ngā Potiki. Ka whakaaro ake ahau āe e mōhio ana tātou Te Māori i ngā pakanga i ngā mahi tūkino a te kāwanatanga anā ko te pū te mea e arahi nei i te kōrero. Ēngari i tēnei wā ka whakaaro ake ahau ki ngā ture. He nui ngā pātai ka pātaihia mai ki a au nei āe e mōhio ana au i tūkinohia e te Kāwanatanga i a mātou; ēngari ka whakaaro ake ahau mō ngā ture hei wāwāhi i ngā iwi Māori hei tango i te whenua hei patu i te wairua. Nō reira ka whakaaro ake ahau ki ngā kōrero a Te Minita a mea mō te tuku para mō te tuku tūtae mō te tuku puta ki roto i ngā wai kaukau o ō koutou mātua tūpuna kāti. Ka whakaaro ake ahau ki te mahi rangahau e tātou mā.Ka whakaaro ake ahau ki tēnei pire i pahure ki roto i tēnei Whare arā ko te Mount Maunganui Borough Reclamation and Empowering Act 1975 āe mārika āe mārika! Ka pānui ahau i tēnei pire me te ki atu ahakoa ka wāwāhi te pire nei i tētahi huarahi ka taea e ngā tāngata katoa o te wāhi rā ki te tuku kōrero ki te tuku i wā rātou mana e pā ana ki tēnei wāhi kua tango mai e Te Karauna i a koutou. Ka mutu ka pānui ahau i ngā niupepa o taua tāima ka tū kaha a Ngā Pōtiki me ngā iwi katoa o Tauranga Moana ki te whawhai i tēnei pire ahakoa i kī ki roto i te pire nei ka whai wāhi koutou ki roto i ngā mahi nei. Kua kite tātou i roto i ngā kōrero kāhore kāhore kāhore!Nō reira ko te pai o tēnei pire i te rā nei ki te whakatutuki i ngā whawhai i ngā kōrero ā koutou i taua tāima i roto i ngā mahi o te wā nei. He aha ai? Kia whai oranga koutou i roto i ngā mahi kei mua i a koutou hei oranga ngākau hei oranga wairua hei oranga mō ngā uri whakatupu e haere ake nei. Āe mārika te nanakia o ngā ture Pākehā.Kei roto i ēnei pukapuka ko ngā ture wāwāhi whenua ka tono atu ki ngā Pākehā mā rātou e whakahaere. Ko tētahi āhuatanga pai ki a au nei i roto i tēnei pire ko te nuinga o ngā pire kua kite nei tātou e wehewehe nei i a tāua te Māori. Nā kua kite ahau i tērā āhuatanga ki roto o Ngāpuhi. Ēngari mā tēnei pire ka āhei a Ngāi Te Rangi ka āhei a Ngā Pōtiki me ngā tāngata katoa ngā hapū katoa ngā mana katoa ngā iwi katoa o tērā kāinga te mahi ngātahi. He aha ai? Hei whakahaere ake i ngā whenua ka whakahokia atu hei whakahaere ake i ngā rawa kia whakahoki atu ki a Ngāi Te Rangi ki a Ngā Pōtiki i tēnei rā.E Te Pāpā e Taku Ariki e Tumu kātahi anō koe kua tau mai ki roto i tō tātou Whare; tēnei e mihi atu nei te ngākau; tēnā koe tēnā koe!Kua rongo koutou i āianei kua tangi te pere nō reira kua whāiti te tāima ki a au nei. Nō reira ko tāku kōrero whakamutunga ki a koutou e aku rangatira e te pāpā e Mita koutou koinā te take o tēnei Whare; rawa atu au e kite i te nuinga e noho mai nā kī pātata i a koutou. Nō reira ka huri atu ki a koe e te pāpā e Mita e mihi atu ana ki a koe kua ārahi mai nā e koe i tō iwi ki roto i tō tātou Whare.Hei whakakapi ake ko te taha pūtea ka whakahokia atu ki a koutou e whakaae ana tēnei otirā te nuinga o mātou he kōnae iti ki te rawa i riro atu ki te Kāwanatanga i te taima i raupatuhia e rātou ō koutou whenua i takahia ai rātou i ō koutou mana me tō koutou wairua.Kāti mā tēnei pea ka whai oranga koutou i roto i ngā mahi kei mua i a koutou.Ko tāku atu ki a koutou e Ngāi Te Rangi e Ngā Pōtiki i tēnei ata mā Te Rōpū Whiriwhiri i Ngā Take Māori mā ngā mema katoa o tēnei Whare e āta whakaarohia e āta wetewete ngā kōrero kei roto i te pire mō koutou te take. Nō reira kāti ake rā i konei e Te Māngai o Te Whare e aku rangatira kua tau nei tēnā koutou tēnā koutou kia ora tātou katoa.[Tēnā koe Mr Assistant Speaker. As energy is manifest into the world of light it is life. Growing up as a child our parents’ generation back home in the Far North taught us that the role of the second speaker is to support the speech of the first speaker. Accordingly I thank my senior colleague and member of Parliament for Te Tai Hauāuru who commenced our proceedings this morning by turning our eyes and spirits to our creator who will protect and guide us in this dynamic environment and who will also protect and guide you in your stay here in our House and on your safe return journey home.I acknowledge and lament our dearly departed including those recently deceased mentioned by the Ministerfor Māori Development by my uncle Te Ururoa such as that pillar of the kōhanga reo movement who exemplified the ancient world now laid to rest within the earth alas; I too mourn. I also acknowledge my own older cousins who only just passed away. Ngāi Te Rangimy sincere thanks to you. Just last weekend my older cousins died in a car accident within your tribal area. You looked after them and today they are being laid to rest in the hallowed burial grounds among the ancestors of Pangaru and Waihau. Farewell to all the dearly deceased may you rest in eternal peace.Returning to us the living—greetings one and all!Ngāi Te Rangi and Ngā Pōtiki I support this settlement with you today. Welcomeall of you. Welcome to you the representatives embodying the faces of the elders and ancestors and the many families waiting back home. For what exactly? For the assets within the bill? No. For the words of this House? No. But for the return of self-determination which your ancestors and mine fought for together that it be returned home. My greetings and salutations to you all.In the month just gone I spoke with your relations who had arrived here in the House pursuant to the claims process. At that time I referred to the connection that exists between yourselves and my senior kinsman Pita and me from the battle of Te Ruapekapeka;indeedI reflect on the battles of my own home in relating to the battles spoken of by the Minister in our House today. I also reflect on the ancestors who signedthe Treaty of Waitangi despite great apprehension not through fear but in trepidation of the treachery and deceit of the Crown at that time. Despitethatthey still signed the Treaty of Waitangi some of themanyway with the hope of securing prosperity in the years ahead. And so it was for those ancestors from whom you descend today or rather from whom we descendindeed; greetings to all of us.It is easy to talk about tribes advancing these issuesbut I also reflect on the subtribes among you. My senior kinsman Pita has spoken to me about Ngāti Hine in the Far North. Accordingly I acknowledge the integrity of the subtribes that have come together here to enable this House to refer to you collectively as a tribal entity. And so I congratulate you in the circumstances of this moment.Esteemed guests some have commented on conflicts battlesand atrocities committed by the Crown against Ngāi Te Rangi and those of Ngā Pōtiki. On reflection yes we Māori are aware of the wars in regard to acts of atrocities inflicted by theGovernment and there you are—the gun is leading the talk! But at this moment I reflect on the laws. Many questions have been asked for me to respond to; yes I am aware we were molested by the government. However I think about the laws as a means of driving Māori tribes apart from each other taking possession of land and being a killjoy. I cast my thoughts back to the Minister’s comments in terms of direct pollution and sewage releases into the waters where your parents and ancestors bathed—but enough. I reflect on what is being done in the area of research which I consider is goodfor everyone.I think about the bill that was passed in this House namely the Mount Maunganui Borough Reclamation and Empowering Act 1975—yes indeed and very much so. I read this bill and speculated: even if this bill opens up a wayeverybody from that area can make a submission and stake their authority to this place that was taken from you by the Crown. Furthermore I read in the newspapers of that time that Ngā Pōtiki and all the tribes of Tauranga Moana stood strongly to fight that bill even though there was a provision in the bill for you to be involved in these operations. We have seen in the accounts that absolutely nothing came out of it at all.Therefore the good thing about this bill today is that it allows the battles and your accounts of that time to be fulfilled and to be included in current operations. Why? So that there is a livelihood in the work and in the future that will sustain your psychological and spiritual well-beingand the well-being of future generations. Yes indeed not bad for Pākehā law.Contained in these documents are laws that divide up lands and then send them to Pākehā for them to administer. To me an aspect of this billthatis good is that the majority of the bills we have seen separate the Māori—you people and me. I have seen that situation in Ngāpuhi. But through this bill Ngāi Te Rangi Ngā Pōtikiandeverybody all subtribes authorities and tribes of that placeare able to work collaboratively. Why? To administer the landsthatare to be returned and to manage the resources that are to be returned to Ngāi Te Rangi and Ngā Pōtiki today.To you the respected father figure to myparamountchief Tumu I have just noted your arrival into our House; I acknowledge your noble presence and extend a heartfelt welcome to you; greetings and welcome.You all would have heard the bell ring and so I have not much time left. My final comment to you esteemed onesto Uncle Mita and to you all collectivelyis that that then is the purpose of this House; I have never seen such masses of your ilk fill this House andbepacked so closely as you are. And so I acknowledge youUncle Mita. You did that by leading your people into this House of ours.In conclusionand in regard to the funding to be returned to you despite it being a mere pittance compared to the resources theGovernment accrued at the time yourlands were confiscated and your status and spirit were trampled upon the majority of us and I agree to that happening. Enough; this might bring about the well-being that you are striving for through the work ahead of you.I assure you Ngāi Te Rangi and Ngā Pōtiki that the Māori Affairs Committee and all the members of this House will carefully consider and scrutinise the accounts in this bill with your interests in mind. Therefore Mr Assistant Speaker and my esteemed ones gathered here acknowledgments and greetings to you collectively and my appreciation to us all.]